Aarhuus Stifts-Tidende, 1838-02-03
Fortalt af en Reisende. "Jeg har været saa lykkelig at have seet Dronningens utallige mange Klædninger af rødt og blaat, grønt og hvidt, sort og guult Silketøi, Atlask, Gros des Naples, og hvad alle de rige Stoffer kaldes, disse Blonder, Kniplingskraver, Kaaber med og uden Pelsværk, franske, tyrkiske og indiske Shawler, de nydelige – nei, kun en blaa Sløise paa en af de nydelige Natkapper har jeg seet, de øvrige undgik min Opmærksomhed, idet jeg betragtede en hvid Atlaskesko. Dronningen eier den. Den kunde umulig have siddet paa Dronningens Fod. Jeg indskrænker mig her til at meddele de tre officielle Dragter, som Dronningen bærer, naar hun creerer en Ridder af Bathordenen, naar hun lader sig see som Stormester inde af Hosebaandsordenen, og naar hun gaaer til Kroning eller i Parlamentet. For Bathordene er Kjolen af hvidt Atlask, bedækket med Guldbrodering, og Kaaden af carmosinrødt Atlask, foret med Hvidt, Stjernen. er broderet paa det venstre Bryst, og Kaaben bliver ved Hielp af en Guldsnor holdt langt nok tilbage, til frit at kunne bevæge Armene, For Hosebaandsordenen er Kjolen af samme Stof og kun forskjellig ved Broderingen. Kaaben derimod bestaaer af mørkt purpurrødt Fløiel, foret med Hvidt, Stjernen ligeledes broderet paa det venstre Bryst. En lille rund, med hvidt Atlask foret Krave omfatter Halsen af Kaaben, der hægtes fast til Kjolen over Skulderen. Det store Baand gaaer fra den høire Skulder ned til den venstre Side og er der fæstet til Beltet. Det saakaldte Hosebaand, med dets verdensberømte: "Honny soit quy mal i pense, hviler i elegant Brodering om den venstre Arm. De begge Ordener eiendommelig Mærker og Medailler, der bæres ved Baandets Ender, viiste sig at være for svære og ubeqvemme for Dronning Victoria, og ere derfor blevne gjorte mindre og lettere. Den tredie og rigeste Dragt er bestemt til de tvende ovennævnte høitideligste Leiligheder. Paa den er Slæbet af det fineste carmoisin røde Fløiel, otte brabandske Alen langt, indfattet med det meest udsøgte Hermelin og ovenover det omgivet af 3 Rader Guldbroderinger. Man fortalte mig at dette Slæb veier tyve Pund. At bære det, er en Opgave for sex Pager eller Damer, tre ved hver Side, og ved den yderste Ende har Hertuginden af Kent sin Plads. Den egentlige Kjole er ligeledes af carmoisinrødt Fløiel, foret med persisk Silke Livstykket, de nedhængende Ærmer og Roben ere, forholdsmæssig smalere end Kaaben, kantede med Hermelin og omfattede af tredobbelt Guldbrodering. Ryggen af Livstykket er bedrekket med guldbroderet Egeløv, og da enhver Dame kjender Snittet paa de Ærmer, som Anna Boleyn bar, saa behøver jeg blot at sige, at Ærmerne paa Stadsroben ere lige de selvsamme. Beltet danner en flad Guldkjæde, hvis to Ender hænge ned foran, og løbe ud i svære Gulddusker. Kaabe og Kjole gjemmes i en Pose af carmosinrødt Fløiel, der rundt om er garneret med Guldborter, foret med hvidt Atlask og forsynet med Snorer og Dusker af Guld og Purpur til at trække den op og i med. Hvor Kronen og Sceptret ere, der findes ogsaa denne Fløielspose, og da Dronningen stedse først inde i selve Parlamentsbygningen ifører sig dens Jndhold, saa bliver den hvergang kort i Forveien bragt derhen i en Stadskaret med sex Heste for, og under Opsyn af tre Hofembedsmænd. Om de til de tre Dragter henhørende Smykker siger jeg intet; de have ikke noget med Garderoben at bestille, dog vil jeg apropos bemærke, at Dronningen, da hun den 20de Novbr. aabnede Parlamentet, ikke har andre Juveler end Diamanter, og atter, sin Sædvane tro, Diamantringen paa det glat friserede Haar. Uagtet alle Forestillinger havde Dronningen ogsaa ved den sidste Fest i Guildhall standhaftig tilbageviist alle Lokker og Fjersmykker. Allerede tidligere vare ved Efterretningen og at Hs. Majestæt ikke vilde taale noget Sligt paa sit Hoved, Haarkonstnerne og Fjerhandlerne i Angst og Skræk. Dette nye Beviis derpaa ved Begyndelsen af en Saison truer med at styrte begge disse Haandteringer i Fortvivlelse; thi den unge Dronnings Smag vil naturligviis ogsaa blive Modens Regent i hele Riget." En gandske overordentlig Begivenhed.